**Projektni zadatak za**

**Krajobrazno-konzervatorsku studiju Urbanističkog plana uređenja naselja Trsteno**

OBRAZLOŽENJE

U sklopu izrade UPU-a naselja Trsteno predviđena je izrada krajobrazno-konzervatorske studije koja bi trebala biti izrađena sukladno Zakonu o zaštiti prirode (Narodne novine, broj 80/13 i 15/18), Zakonu o zaštiti okoliša (Narodne novine, broj 80/13, 153/13, 78/15 i 12/18), Zakonu o zaštiti i očuvanju kulturnih dobara (Narodne novine, broj 69/1999, 151/2003, 157/2003, 100/2004, 87/2009, 88/2010, 61/2011, 25/2012, 136/2012, 157/2013, 152/2014, 98/2015, 44/2017, 90/18), Zakonu o prostornom uređenju (Narodne novine, broj 153/13, 65/17, 114/18, 39/19 ), Prostornom planu uređenja Grada Dubrovnika (Službeni glasnik Grada Dubrovnika, broj 07/05, 06/07, 10/07, 03/14, 09/14-pročišćeni tekst, 19/15 i 18/16-pročišćeni tekst), Nacrtu odluke o izradi UPU-a naselja Trsteno te drugim važećim propisima s područja prostornog uređenja, zaštite okoliša i prirode, zaštite kulturnih dobara te sukladno pravilima struke.

Krajobrazno-konzervatorska studija treba sadržavati tekstualni i grafički dio te priloge.

1. TEKSTUALNI DIO

**Tekstualni dio** strukturiran je na sljedeća poglavlja:

1. **UVOD**

Uvod mora sadržavati:

* 1. Svrhu i metodologiju izrade Krajobrazno-konzervatorsku studije
	2. Kratak opis i povijest razvitka naselja Trsteno
	3. popis Zakona, prostornih planova i ostale stručne literature kojom će se rukovoditi u izradi Studije
1. **ANALIZA POSTOJEĆEG STANJA**

Analiza mora sadržavati:

* 1. opis lokacije, geološke i geomorfološke osobine, biološke raznolikost, kulturno-povijesne baštine, opis povijesnih okolnosti razvoja i formiranja naselja
	2. diferencijacija različitih područja temeljem prirodnih i kulturno-krajobraznih značajki te izdvajanje krajobraznog područja osobitog urbanog značaja,
	3. popis i analiza zaštićenih kulturnih dobara
	4. popis botaničkog sastava vegetacije, stanje vegetacije s procijenjenom starošću stabala (iznimna skupina/soliterna stabla, prisutnost invazivnih/alohtonih vrsta i sl.),
	5. osnovne vizure (s i na) područja, osnovne vizure na kulturno-povijesna zaštićena dobra,
	6. stanje ranjivosti krajobraza, kroz evidentiranje negativnog i pozitivnog antropogenog utjecaja
	7. **zaključak s ključnim elementima Analize**
1. **VALORIZACIJA**

Valorizacija obuhvaća:

* 1. definiranje i opis znanstvenih metoda koje će se koristiti u valorizaciji (npr. vrijednost, kakvoća, obnovljivost, rijetkost, harmoničnost, sceničnost, pristupačnost, simbolička konotacija, zamjenjivost i sl.),
	2. definiranje, opis i vrednovanje jedinstvenih prostornih cjelina (B2),
	3. izrada kataloga zaštićenih kulturnih dobara osobito graditeljske baštine i valorizacija stanja i uklapanja u širu cjelinu
	4. vrednovanje krajobraznih prostornih cjelina znanstvenim metodama (npr. vrijednost, kakvoća, obnovljivost, rijetkost, harmoničnost, sceničnost, pristupačnost, simbolička konotacija, zamjenjivost i sl.),
		1. vrednovanje zelenila i vegetacije te posebno izraženih primjeraka stabala i kvalitete tla,
	5. vrednovanje vizura unutar područja i na područje obuhvata, te sceničnosti slike naselja,
	6. vrednovanje dosadašnjeg antropogenog utjecaja (pozitivnog i negativnog),
		1. vrednovanje (budućeg antropogenog) utjecaja zahvata u prostoru predviđenih nacrtom Odluke o izradi Plana i planovima šireg područja
	7. **zaključak s ključnim elementima Valorizacije**
1. **SMJERNICE UREĐENJA I ZAŠTITE**

Smjernicama moraju obraditi:

* 1. **Jedinstvene mjere i način uređenja krajobraza za cijelo područje,**
	2. prijedloge zaštite i mjere unapređenja pojedinačnih krajobraznih prostornih cjelina,
		1. prijedlog izdvajanja (sukladno provedenoj analizi i valorizaciji) područja od osobitog urbanog značaja s najvećim krajobraznim potencijalom, navodeći primjere najbolje svjetske prakse,
	3. mjere pojedinačne zaštite zaštićenih kulturnih dobara graditeljske baštine (C3) i smjernice uređenja krajobraza uz ista
	4. smjernice sanacije najugroženijih/najranjivijih krajobraznih poteza i smjernice za održivo gospodarenje krajobraznom slikom
	5. smjernice za zaštitu vizura,
	6. smjernice budućeg planiranja i mjere za sprječavanje štetnih utjecaja,
		1. smjernice za rekonstrukciju zaštićenih kulturnih dobara kao i evidentiranih kulturnih dobara, predviđenih za zaštitu,
		2. smjernice za novu izgradnju i utvrđivanje zaštitnih zona između zaštićenih kulturnih dobara i nove izgradnje,
		3. prijedloge sanacije postojećeg negativnog čovjekovog oblikovanja,
		4. smjernice za uređenje komunikacija i linijske infrastrukture.
	7. **Konačne prijedloge zaštite i mjere unapređenja za cijelo područje,**
1. GRAFIČKI DIO

**Grafički dio** mora pratiti i obraditi cjeline definirane tekstualnim dijelom

1. kartografski prikaz (u mjerilu Plana) s problemskom kartom
2. kartografski prikaz jedinstvenih prostornih cjelina s izdvojenim krajobraznim područjem od osobitog urbanog značaja
3. Kartografski prikazi prirodnih značajki, analiza i valorizacija (površinski pokrov, mikroreljefna rasčlanjenost, nagibi, osunčanost, rizik od erozije, karta ekološki značajnih područja (staništa), karta ekološke mreže)
4. Kartografski prikazi sa analizama, valorizacijama i smjernicama konzervatorskog aspekta, (zaštićena kulturna dobara, valorizacija građevina i građevnih sklopova, povijesni kartograsfski prikazi, odnos prema okolišu i sl.)
5. Kartografski prikazi vizura (pogledi, perspektive)
6. Kartografski prikazi sa analizama, valorizacijama i smjernicama antropogenog utjecaja (antropogeni pozitivni/negativni utjecaj, krajobrazna osjetljivost, ranjivost, privlačnost i pogodnost-SWOT, kartografski prikaz vremena izgradnje, kartografski prikaz udjela neizgrađenog i izgrađenog, mreža postojećih komunikacija i sl.)
7. **Objedinjeni kartografski prikaz valorizacije krajobrazno–kulturnih vrijednosti (u mjerilu Plana)**
8. **Kartografski prikaz sa objedinjenim smjernicama (u mjerilu Plana)**
9. PRILOZI

**Prilozi** se sastoje od detaljne fotodokumentacije te drugim primjercima terensko-istraživačkog rada.

Detaljni sadržaj Krajobrazno-konzervatorske studije predložit će Izrađivač, a odobrit nadležni upravni odjel Grada Dubrovnika.

**OPSEG POSLA PONUDITELJA:**

Opseg poslova izabranog Ponuditelja/Stručne osobe sastoji se od:

• prikupljanja podataka i analiza s terenskim obilaskom,

• pripreme stručnih materijala i komunikacija s Naručiteljem studije i Izrađivačem Plana,

• izrade i prezentacije Naručitelju radne verzije studije,

• izrade konačne verzije studije,

• izrade zaključaka i prezentacija te drugih stručnih poslova ovisno o potrebi projekta.

**OBUHVAT:**

Krajobrazno-konzervatorska studija treba detaljno sagledati prostor unutar obuhvata plana, i područja koji je u korelaciji s istim.

**ISPORUKA DOKUMENTACIJE:**

Odabrani Ponuditelj/Stručna osoba će Naručitelju isporučiti Krajobrazno-konzervatorsku studiju u odgovarajućem broju primjeraka:

• radna verzija Krajobrazno-konzervatorske studije (2 isprintana i uvezana primjerka te digitalni oblik u sljedećim formatima: .pdf, .doc, .dwg, .shp ili sl. 2 CD-medija);

• konačna verzija Krajobrazno-konzervatorske studije (6 isprintanih i uvezanih primjeraka te digitalni oblik u sljedećim formatima: .pdf, .doc, .dwg, .shp ili sl. 6 CD- medija)

*Napomena: Format studije mora biti okomito orijentiran i formatiran zajedno sa svim kartama na veličinu A4 papira*

**ROKOVI:**

Krajnji rok za dovršetak svih aktivnosti, odnosno izrade studije je 75 dana.

**INFORMACIJE I PODLOGE ZA IZRADU STUDIJE:**

Naručitelj će odabranom Ponuditelju/Stručnoj osobi dostaviti sljedeće podatke i podloge za izradu Krajobrazno-konzervatorske studije:

1. Prostorni plan uređenja Grada Dubrovnika (Službeni glasnik Grada Dubrovnika, broj 07/05, 06/07, 10/07, 03/14, 09/14-pročišćeni tekst, 19/15 i 18/16-pročišćeni tekst)
2. Konzervatorska dokumentacija izrađena za Prostorni plan uređenja Grada Dubrovnika i za Izmjene i dopune PPU-a
3. Ortofoto snimak
4. Katastarski snimak
5. Druge tražene podatke po potrebi i ako ih Naručitelj posjeduje.